APL. “Arsenal” London derbisida so‘nggi daqiqalardagi gol evaziga mag‘lubiyatdan qutulib qoldi

Futbol bo‘yicha Angliya Premyer Ligasining 8-turida “Arsenal” 18-oktabr, dushanba kuni “Kristal Pelas”ni qabul qildi.

Uchrashuvning 8-daqiqasidayoq Pyer-Emerik Obameyang maydon egalarini oldinga olib chiqdi. Bunga mehmonlar ikkinchi bo‘limda Kristian Benteke va Odsonn Eduarning gollari bilan javob qaytardi.
Hakam tomonidan qo‘shib berilgan vaqtning 5-daqiqasida Aleksandr Lyakazett muvozanatni tiklab, “kanonirlar”ni mag‘lubiyatdan qutqarib qoldi.
Uchrashuv videosharhini bu yerda tomosha qilish mumkin — havola.
“Arsenal” 11 ochko bilan 12-pog‘onada bormoqda, “Kristal Pelas” esa (8) 14-o‘rindan joy olgan.
APL
8-tur bahsi
18-oktabr, dushanba
Gollar: 1:0 – 8 Obameyang, 1:1 – 50 Benteke, 1:2 – 73 Eduar, 2:2 – 90+5 Lyakazett.
“Arsenal”: Remsdeyl, Tomiyasu, Uayt, Gabriel, Tirni, Pepe, Smit-Rou, Saka (Lokonga, 46), Parti (Martinelli, 81), Edegor (Lyakazett, 67), Obameyang.
“Kristal Pelas”: Guaita, Uord, Andersen, Gexi, Mitchell, Ayyu (Olise, 71), Gallaher, Eduar (Tomkins, 82), Milivoyevich (Kuyate, 67), Makartur, Benteke.
Ogohlantirishlar: Saka (42), Makartur (42).